Erityisesti suurten koirarotujen kohdalla olisi jo koiran hankintaa suunniteltaessa syytä miettiä, onko nykyinen auto niiden kuljettamiseen riittävän tilava. Heidi Elomaa ottaa vertailukohdaksi lentomatkustamisen, jossa pätevät tarkat säännöt kuljetuslaatikon mitoista.
"Koiran pitäisi pystyä matkan aikana seisomaan, kääntymään ja menemään makuulle. Vaikka vastaavia normeja ei liity automatkustamiseen, olisi niitä hyvä pitää ohjenuorana myös pitkillä automatkoilla."
Koiraharrastukseen usein hurahdetaan pikkuhiljaa ja huomaamatta. Ensimmäisen koiran rinnalle hankintaan vielä toinenkin, ja sitten toiveisiin nousee näyttelyiden ja tapahtumien kiertäminen autolla ympäri Suomea.
"Koiranäyttelyissä usein näkeekin, kuinka ihmiset ovat päätyneet jopa pakettiautoa muistuttaviin tila-autoihin, joihin on rakennettu koirille hyvät olosuhteet niiden ehdoilla", Elomaa kertoo.
Katso vinkkimme auton vaihtoon